MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 4519/21.01.2021

**RAPORT DE SPECIALITATE**

la proiectul de hotărâre privind propunerea de schimbare a destinației imobilului situat în municipiul Satu Mare, identificat prin CF nr.171418 Satu Mare, nr.cad.13017

1. Având în vedere că prin HCL nr. 257/28.11.2019 s-a retras dreptul de administrare instituit în favoarea Școlii Gimnaziale ”Octavian Goga” asupra Grădiniței din Sătmărel, cât și faptul că prin adresa nr. 463/18.01.2021 DAS solicită transmiterea în administrare a acestui spațiu în vederea înființării în cartierul Sătmărel a unui Centru de zi pentru consiliere și sprijin pentru părinți și copii proveniți din familiile dezavantajate motivat de faptul că în cartierul Sătmărel există un număr de 240 de copii care provin din astfel de familii, în special familii de etnie rromă și care nu au posibilitatea de a oferi acestora o alternativă a petrecerii timpului liber la terminarea orelor de curs.

2. Oportunitate: Având în vedere faptul că cele două grupe de grădiniță care au funcționat pentru anul școlar 2019-2020 au fost mutate în clădirea școlii, clădirea Grădiniței Sătmărel a rămas neutilizată, iar prin neutilizare aceasta se va degrada în mod continuu.

 Imobilul obiect al prezentului proiect de hotărâre este situat în Satu Mare, cart. Sătmărel, clădirea fostei Grădinițe, având ca elemente de identificare C1 și C2 și terenul aferent acestora în suprafață de 4603 mp, înscris în CF nr.171418 Satu Mare (CF vechi 9102 N Satu Mare), nr. cadastral 13017.

Pentru a putea fi dat în administrarea DAS, este necesară obținerea prealabilă a avizului conform al MENCS în vederea schimbării destinației imobilului.

3. Legalitate: proiectul de hotărâre propus spre dezbaterea și aprobarea consiliului local se încadrează art. 551 pct.7 și ale art.555 din Codul civil, art.108 alin.(1) lit. a), art. 129 alin. (2) lit. c) coroborat cu alin. (6) lit. b), art.286, art.287 lit.b)art. 297 alin.(1) lit.a), art. 298-301 din Codul Administrativ aprobat prin OUG nr.57/2019, cu modificările și completările ulterioare, art.112 alin. (6) și (6^1) din Legea educației naționale nr. 1/2011, cu modificările și completările ulterioare, art.4 lit.d), art. 9 și art. 10 din Ordinul MENCS nr.5819/2016 privind aprobarea procedurii de elaborare a avizului conform pentru schimbarea destinației bazei materiale a instituțiilor și unităților de învățământ preuniversitar de stat, precum și condițiile necesare acordării acestuia, art. 1 al HCL nr. 257/28.11.2019 pentru modificarea și completarea anexei nr. 1 la HCL nr. 161/27.06.2013 privind trecerea din administrarea Consiliului Local al Municipiului Satu Mare în administrarea unităților de învățământ preuniversitar de stat a clădirilor necesare desfășurări procesului de învățământ și a terenului aferent, precum și condițiile necesare acordării acestuia.

Având în vedere cele de mai sus, se propune spre analiză și aprobare Consiliului local, proiectul de hotărâre privind propunerea de schimbare a destinației imobilului situat în municipiul Satu Mare, identificat prin CF nr.171418 Satu Mare, nr.cad.13017.

Şef Serviciu

Faur Mihaela

Redactat:

Corina Seres/ 2 ex.